Dromeosaŭredoj

Dromeosaŭredoj (Dromaeosauridae = "kuranta lacerto" < malnovgreka: δρομευς 'kuranto' + σαυρος 'lacerto') estas familio de teropodaj dinosaŭroj. Ili ĉefe estis malgrandaj, facilmovaj karnovoroj vivintaj dum la kretaceo. Populare oni ofte nomas ilin raptoroj laŭ la specio velociraptoro (Velociraptor), kiun famigis la filmo Jurassic Park kaj laŭ ilia simileco al modernaj karnomanĝantaj rabobirdoj.

Oni trovis dromeosaŭredojn en Nordameriko, Eŭropo, Norda Afriko, Japanio, Ĉinio, Mongolio, Madagaskaro, kaj Argentino. Ili unue aperis en la meza ĵurasio, antaŭ 167 milionoj da jaroj, kaj travivis ĝis la fino de la kretaceo, antaŭ 65,5 milionoj da jaroj. Oni konas la ĵurasiajn dromeosaŭrojn ĉefe de dentoj (Metcalf k.a., 1992).

Kategorio:Plumhavaj dinosaŭroj